***One Million Years B.C.*** (sh. *(Jedan) milion godina pr.Kr.* je britanski pustolovno-fantastični film snimljen 1966. godine u režiji Dona Chaffeya. Predstavlja remake hollywoodskog crno-bijelog filma *One Million B.C.* iz 1940. godine. Protagonist, koga tumači John Richardson je Tumak, pripadnik Stijena, prahistorijskog plemena spiljskih ljudi, koga suplemenici prognaju te pronalazi utočište kod suparničkog plemena Školjki i lijepe Loane (čiji lik tumači Raquel Welch). Radnja prati njegove pustolovine koje uključuju kako borbu između dva plemena, tako i sa dinosaurima i raznim drugim prahistorijskim čudovištima.

Slično kao i prethodnik, *One Million Years B.C.* je ignorirao tadašnja (i današnja) paleontološka saznanja, te su tako u njemu homo sapiensi prikazani kako žive zajedno sa dinosaurima i drugim stvorenjima koja su bila izumrla prije nekoliko desetaka miliona godina. U tome se nije previše razlikovao ni od brojnih drugih filmova sa prahistorijskom tematikom, s obzirom da su producenti historijsku i naučnu autentičnost žrtvovali tome da publici pruže da uzbudljive i vizualno atraktivne scene. Kao lokacija su korišteni Kanarski Otoci, pri čemu se snimalo zimi, kako bi se izbjegla suvremena vegetacija, te tako pružila iluzija drevnog i "egzotičnog" svijeta. Prahistorijska stvorenja su, pak, stvorena pomoću specijalnih efekata koje je dizajnirao Ray Harryhausen. Publika je, međutim, daleko više pažnje obratila na kostime, i to prije svega ženske, koji su dizajnirani u obliku bikinija. Kada je film prikazan u SAD, tamo je, usprkos toga što je dio scena (uključujući provokativni ples koji izvodi Martine Beswick u ulozi Loanine suparnice) izrezan radi izbjegavanja problema sa cenzurom, doživio veliki uspjeh. Dotada nepoznata Raquel Welch je postala velika zvijezda i seks simbol svog vremena. Pin up poster Welch sa kostimom iz filma je postao jedan od najprepoznatljivijih elemenata pop kulture druge polovice 1960-ih, te je, između ostalog, iskorišten kao element radnje u znamenitom filmu *Shawshank Redemption* iz 1994. godine. Studio Hammer Films je sljedeće godine, koristeći iste lokacije i kostime, snimila film *Prehistoric Women*, a potom još sličnih filmova gdje su glavna atrakcija bile oskudno odjevene prahistorijske žene.

Uloge
-----

* Raquel Welch ... Loana
* John Richardson ... Tumak
* Percy Herbert ... Sakana
* Robert Brown ... Akhoba
* Martine Beswick ... Nupondi
* Jean Wladon ... Ahot

Izvori
------

1. 1 2  Marcus Hearn & Alan Barnes, *The Hammer Story: The Authorised History of Hammer Films*, Titan Books, 2007 p 105

Vanjske veze
------------

* *One Million Years B.C.* na sajtu IMDb
* *One Million Years B.C.* na AllMovie-u ()
* *One Million Years B.C.* na filmskoj bazi podataka TCM
* *One Million Years B.C.* na stranici Screenonline Britanskog filmskog instituta
* Screen Captures Of One Million Years B.C. Arhivirano 2016-03-03 na Wayback Machine-u
* *One Million Years B.C. Arhivirano 2015-05-29 na Wayback Machine-u* at DBCult Film Institute Arhivirano 2015-05-29 na Wayback Machine-u
* *One Million Years B.C.* na Rotten Tomatoes-u ()

| * p
* r
* u
Filmovi koje je režirao Don Chaffey |
| --- |
| 
* *Skid Kids* (1953)
* *Time Is My Enemy* (1954)
* *The Secret Tent* (1956)
* *The Girl in the Picture* (1957)
* *The Flesh Is Weak* (1957)
* *A Question of Adultery* (1958)
* *The Man Upstairs* (1958)
* *Danger Within* (1959)
* *Dentist in the Chair* (1960)
* *Lies My Father Told Me* (1960)
* *Nearly a Nasty Accident* (1961)
* *A Matter of WHO* (1961)
* *Greyfriars Bobby* (1961)
* *The Webster Boy* (1962)
* *Jason and the Argonauts* (1963)
* *A Jolly Bad Fellow* (1964)
* *The Three Lives of Thomasina* (1964)
* *The Crooked Road* (1965)
* *One Million Years B.C.* (1966)
* *The Viking Queen* (1967)
* *A Twist of Sand* (1968)
* *Clinic Exclusive* (1971)
* *Creatures the World Forgot* (1971)
* *Charley One-Eye* (1973)
* *Persecution* (1974)
* *Ride a Wild Pony* (1975)
* *The Fourth Wish* (1976)
* *Pete's Dragon* (1977)
* *Shimmering Light* (1977)
* *The Magic of Lassie* (1978)
* *C.H.O.M.P.S.* (1979)

 |